**Informácia k poskytovaniu dotácií na podporu výchovy k stravovacím návykom dieťaťa**

**(dotácií na stravu) v školskom roku 2021/2022**

V zmysle Zákona č. 544/2010 Z. z. o dotáciách v pôsobnosti Ministerstva práce, sociálnych vecí a rodiny SR v znení neskorších predpisov, ktorý nadobudne **účinnosť 01.08.2021**, a tiež v znení jeho právnych úprav

* Zákon č. 417/2020 Z. z. zo dňa 17.12.2020, ktorým sa mení a dopĺňa zákon o dotáciách
* návrh zákona, ktorým sa mení a dopĺňa zákon o dotáciách, ktorý bol schválený NR SR dňa 22.06.2021

**sa ukončuje plošné poskytovanie dotácií** na stravu v základnej škole   
a v poslednom ročníku materskej školy.

**V školskom roku 2021/2022 sa dotácia poskytne:**

1. V zmysle § 4 ods. 3 písm. b) zákona o dotáciách na dieťa, ktoré navštevuje MŠ alebo ZŠ a žije v domácnosti, ktorej:

* sa **poskytuje pomoc v hmotnej núdzi**
* alebo ktorej **príjem je najviac vo výške životného minima;**

1. V zmysle § 4 ods. 3 písm. c) zákona o dotáciách na dieťa, **ktoré navštevuje ZŠ alebo posledný ročník MŠ a žije v domácnosti, v ktorej si ani jeden člen domácnosti neuplatnil na toto dieťa nárok na daňový bonus** na vyživované dieťa, **ktoré dovŕšilo 6 rokov veku a nedovŕšilo 15 rokov veku** (deti bez daňového bonusu), táto skutočnosť sa žiadateľovi podľa § 4 ods. 4 **preukazuje čestným vyhlásením.**

V prípade, že sa Vás po zmene okruhu oprávnených detí týka bod 1, **doručte potvrdenie** najneskôr **do 30. 7. 2021** počas úradných hodín **na Obecný úrad Jablonica**.

V prípade, že sa Vás po zmene okruhu oprávnených detí týka bod 2, **doručte čestné vyhlásenie** najneskôr **do 30. 7. 2021** počas úradných hodín **na Obecný úrad Jablonica**.

Čestné prehlásenie je súčasťou tohto oznamu a bude k dispozícii aj v priestoroch obecného úradu, kde ho môžete priamo vyplniť.

**Následne uvádzame aj sumy životného minima platné od 1. 7. 2021.**

Ďakujeme Vám za porozumenie a ústretovosť.